CELEX: 62016CN0506
Language: sk
Date: 2016-09-26 00:00:00
Title: Vec C-506/16: Návrh na začatie prejudiciálneho konania, ktorý podal Tribunal da Relação do Porto (Portugalsko) 26. septembra 2016 – José Joaquim Neto de Sousa/Estado Português

5.12.2016   
            
            
               SK
            
            
               Úradný vestník Európskej únie
            
            
               C 454/19
            
         
      Návrh na začatie prejudiciálneho konania, ktorý podal Tribunal da Relação do Porto (Portugalsko) 26. septembra 2016 – José Joaquim Neto de Sousa/Estado Português
      (Vec C-506/16)
      (2016/C 454/34)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal da Relação do Porto
      
         Účastníci konania pred vnútroštátnym súdom
      
      
         Žalobca: José Joaquim Neto de Sousa
      
         Žalovaný: Estado Português
      
         Prejudiciálna otázka
      
      Bránia ustanovenia druhej (1) a tretej (2) smernice o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel tomu, aby vnútroštátna právna úprava stanovovala náhradu majetkovej škody pre vodiča, ktorý zavinil nehodu, v prípade úmrtia jeho manželky, ktorá cestovala vo vozidle ako spolujazdec, [v súlade] s článkom 7 ods. 3 zákonného dekrétu č. 522/85 z 31. decembra, v znení zmenenom a doplnenom zákonným dekrétom č. 130/94 z 19. mája?
      
         (1)  Druhá smernica Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, 1984, s. 17; Mim. vyd. 06/007, s. 3).
      
         (2)  Tretia smernica Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, 1990, s. 33; Mim. vyd. 06/001, s. 249).